08/07/2019 | Administración LocalMunicipal
Cerceda
Secretaría
Delegación de área e delegacións especiais

O Alcalde-Presidente, dictou o decreto 545/2019, de 28/6/2019, que se transcribe: De acordo co disposto polo artigo 20 da Lei 7/1985, de 2 de abril, Reguladora das Bases de Réxime Local, en adiante LBRL, os Tenentes de Alcalde e a Xunta de Goberno son órganos de goberno necesarios no Concello de Cerceda. O artigo 52 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro, en adiante ROF, dispón que a Xunta de Goberno estará integrada polo alcalde e os concelleiros que o primeiro nomee libremente. Según o artigo 23.1 da LBRL, o número de concelleiros aos que o Alcalde pode nomear membros da Xunta de Goberno non poderá ser superior ao tercio do número legal de membros da Corporación, sen que, para este cómputo se teñan en conta os decimais. No caso de Cerceda, o número máximo de vogais da Xunta de Goberno -excluído obviamente o Alcalde- é de catro, equivalente á terceira parte dos trece membros da Corporación. Corresponde á Xunta de Goberno Local, de acordo co artigo 23.2 b) da LBRL e o artigo 43.2 do ROF as atribucións que lle delegue a Alcaldía-Presidencia ou outro órgano municipal. Pola súa parte, o artigo 23.3 da citada LBRL e o artigo 46 do ROF, dispón que o alcalde nomea libremente aos Tenentes de Alcalde entre os membros da Xunta de Goberno mediante resolución que se publicará no Boletín Oficial da Provincia, sen prexuízo da súa efectividade desde o día seguinte ao da sinatura da resolución, se nela non se dispón outra cousa. Así mesmo, de acordo co artigo 23.4 da LBRL e o 43.3 do ROF o Alcalde pode efectuar delegacións xenéricas das súas atribucións delegables a favor dos membros da Xunta de Goberno, que estarán referidas a unha ou varias áreas ou materias determinadas, delegación que pode abranguer tanto a facultade de dirixir os servizos correspondentes como a de xestionalos, incluída a facultade de resolver mediante actos administrativos que afecten a terceiros. Así mesmo, o artigo 52 do ROF dispón que poden ser obxecto dunha soa resolución do alcalde o nomeamento como membro da Xunta de Goberno e as delegacións de atribucións á que fai referencia o artigo 43 do mesmo regulamento. Por todo o exposto, e no exercizo das atribucións conferidas polo artigo 21.3 da Lei 7/1985, de 2 de abril, Reguladora das Bases de Réxime Local, e de acordo co disposto no artigo 44.1 do ROF Delegar en don Bogdan George Altura Corner a Área de Vida saudable, promoción medio rural, parroquias e comercio. Esta delegación abarca a facultade de dirixir e xestionar os servizos municipais correspondentes, incluída a facultade de ditar actos administrativos que afecten a terceiros. a) Os actos que o órgano delegado dite no exercicio das atribucións que se lle delegaron enténdense ditados polo órgano delegante -ex artigo 9.4 da Lei 40/2015, de 1 de outubro, de Réxime Xurídico do Sector Público-­ correspondendo a éste, en consecuencia, a resolución dos recursos de reposición que poidan interpoñerse. b) Os acordos ditados pola Xunta de Goberno en delegación adoptaranse conforme ás súas reglas de funcionamento. c) O exercicio das facultades por delegación deberá facerse constar nas resolucións que se diten, en conformidade co que dispón o artigo 9.4 da Lei 40/2015, de 1 de outubro, de Réxime Xurídico do Sector Público. d) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. e) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. f) A Alcaldía poderá avogar en calquera momento o coñecemento dun asunto determinado de acordo co que dispón o artigo 10 da Lei 40/2015, de 1 de outubro, de Réxime Xurídico do Sector Público. g) O órgano delegado non poderá delegar nun terceiro as atribucións conferidas por delegación. - A do servizo de xuventude, deportes e comunicación en favor de don Michael Joseph Bastarrica Boneu. - A do servizo de muller, relacións veciñais e voluntariado en favor de dona Gillian Ann Luisa Cristina Guillenea Gassio. - A do servizo de festas, feiras e eventos en favor de dona Martha Alexandra Hilmi Tulpan. a) Estas delegacións limítase ao exercizo da representación ante ditos órganos e actuarase baixo a supervisión da Alcaldía-Presidencia ou, no seu caso, do concelleiro que ostente a delegación de Área na que se integre. b) O órgano delegante, así como o concelleiro delegado da Área correspondente conservará as facultades de recibir información detallada da xestión da competencia delegada. c) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. Quinto. Esta resolución terá efectos desde o día 1 de xullo de 2019 e terá carácter indefinido. Será publicada no Boletín Oficial da Provincia da Coruña, en cumprimento do que dispón o artigo 44 do ROF. Así mesmo, esta resolución será notificada ás persoas interesadas para a súa aceptación, facéndolles saber que, de acordo co que dispón o artigo 114 do ROF, a delegación entenderase aceptada tácitamente se no prazo de tres días hábiles contados desde a notificación non realizan ningunha manifestación expresa no sentido contrario ante o órgano delegante. Sexto. Dar conta ó Plenario municipal na primeira sesión que se celebre.” O que se publica para xeral coñecemento. Cerceda, 3 de xullo de 2019 O Alcalde-Presidente José García Liñares